Haine și accesorii făcute din ciuperci. Stella McCartney şi-a prezentat prima geantă din miceliu.
Primele companii de biotehnologie comercializează deja materiale derivate din ciuperci. Industria modei este pe locul doi la capitolul poluare, după industria petrolieră. Stella McCartney şi-a prezentat anul trecut prima geantă din miceliu.
Cum poți să protejezi mediul când e vorba de modă? Crearea articolelor vestimentare din ciuperci, precum haine, pantofi şi genţi ar putea fi o alternativă ecologică la produsele din piele tradiţională.Cercetătorii spun că ciupercile pot fi presate şi prelucrate chimic pentru a crea o substanţă suficient de dură care poate să concureze cu pielea. Specialiştii au arătat că producţia de piele este dăunătoare mediului, deoarece necesită mult teren şi resurse, și produce mult dioxid de carbon.Înlocuitorii de piele din ciuperci sunt produşi prin reciclarea subproduselor agricole şi forestiere, cum este rumeguşul. Aceasta este hrană pentru creşterea miceliului – o masă mată de fire fungice care poate fi recoltată în câteva săptămâni.